E-númer er því nokkurs konar trygging fyrir gæðum eða skaðleysi þeirra efna sem bera þessi númer , í því magni sem leyfilegt er að nota . Þau eru almennt notuð í litlu magni og hafa ekki áhrif á útlit eða bragð matvælanna . Oft finnst engin mælanleg eða líffræðileg skýring á óþoli gegn aukefnum . Þar sem E-efnin eða aukefnin eru fjölbreytilegur flokkur efnasambanda er alls ekki líklegt að sami einstaklingur hafi óþol fyrir þeim öllum og reyndar er óþol við sumum þeirra harla ólíklegt . Eina leiðin til að koma í veg fyrir óþol sem stafar af einhverju aukefni er að forðast vörur sem innihalda efnasambandið sem um ræðir . Stundum er óþol tímabundið sem þýðir að óhætt er að neyta þessara vara aftur síðar , til dæmis eftir hálft eða eitt ár .